Samguk laikotarpis

Samguk laikotarpis (kor. 三國時代 / 삼국시대 – Samguk sidae) – Korėjos istorijos laikotarpis 313–668 m. Išvertus tai reiškia Trijų karalysčių laikotarpis, mat tuo metu Korėja buvo padalinta tarp trijų stiprių valstybių, kovojančių tarpusavyje: Kogurio (高句麗 / 고구려 – Goguryeo), Pekčės (百濟 / 백제 – Baekje) ir Sillos (新羅 / 신라 – Silla).

Laikotarpio pradžia laikoma data, kuomet Kogurio armija užėmė paskutinįjį kinų administracinį centrą Lelang (dab. Pchenjanas), o pabaiga – kuomet tą patį miestą (tuomet jau Kogurio sostinę Pchenjaną) užėmė jungtinės Sillos ir Tangų pajėgos.

Istorija 

Atskira trijų valstybių istorija apžvelgiama atskiruose straipsniuose. Šiame straipsnyje apsiribojama jų tarptautiniais santykiais.

Trijų valstybių tarptautiniai santykiai 
Pradiniame periode kiekviena iš trijų valstybių tvarkėsi savojoje teritorijoje, pamažu absorbuodamos vasalines valstybėles. Šis procesas tęsėsi iki pat 5 a pabaigos.

4 a tarptautiniuose santykiuose labiausiai išryškėjo Pekčė, kuri pradėjo nemažus užkariavimus su Kogurio. Tuo metu Silla su pastaruoju sudarė sąjungą.

5 a labiausiai reiškėsi Kogurio, kuris vykdė užkariavimus pietuose, ir galiausiai net užėmė Pekčės sostinę Virjesong (dab. Seulas). Tada Silla sudarė sąjungą su Pekče.

6 a sustiprėjo Silla, kuri absorbavo Kaja, o vėliau sudarė sąjungą su Kinija. 660 ji užėmė Pekčę, o 668 – Kogurio. Taip pereita į Suvienytos Sillos laikotarpį.

Mažosios Samguk laikotarpio valstybės 
Nors Samguk labiausiai reiškėsi trys valstybės, egzistavo ir keletas mažesnių, kurios anksčiau ar vėliau buvo absorbuotos Sillos.
 Kaja (加耶 / 가야 Gaya) – vienos iš trijų senųjų konfederacijų, – Pionhan, – palikuonė. Skirtingai nei Silla ar Pekčė, ji nesugebėjo susivienyti, todėl čia ilgainiui susikūrė nauja konfederacija – Kaja.
 Usan (于山 / 우산) – valstybėlė tolimoje rytų salelėje Ulung. Ji 512 m buvo užimta Sillos generolo Yi Sabu.
 Tamna (耽羅 / 탐라) – valstybėlė pietinėje saloje – Čedžiu. Ji nuo 475 m mokėjo duoklę Pekčei, o vėliau atiteko Sillai.

Kultūra 
Šiuo laikotarpiu Korėjoje galutinai įsigalėjo budizmas.

Korėjos istorija